આ પ્રકારનાં સ્ટેટસ અપડેટ કરનારા કે ફોટા સોશિયલ મીડિયા પર મૂકનારા અથવા તો પોતે ખાસ ચોક્કસ સ્થળે ચોક્કસ પ્રવૃત્તિમાં હયાત છે તેવી ખાતરી અપાવવા માટે ‘લાઇવ’ કરનારા લોકોને ખબર હોતી નથી કે તેઓ કેટલાંય ઘરોની દિવાળી બગાડી રહ્યા છે. ‘‘જુઓ, આ લોકો તો ભૂતાન જઇ આવ્યા ને તમે તો મને ભુસાવળ પણ નથી લઇ જતા’ કે પછી ‘‘જુઓ આપણે ઉદેપુર ગયા ત્યારે કેવી ફટીચર ગેસ્ટહાઉસ જેવી હોટલમાં રહ્યા હતા ને આ લોકો તો જુઓ કેવા મસ્ત રિસોર્ટના સ્વિમિંગ પૂલમાં ધબાકા મારે છે ’ એ ટાઇપના ઝઘડા કેટલાંય ઘરોમાં થાય છે. આથી આ પ્રકારનાં સ્ટેટસ સતત મૂક્યા કરતા લોકોએ ખાસ યાદ રાખવું જોઇએ કે તેઓ પોતાની દિવાળી તો સુધારી રહ્યા છે પણ બીજા કેટલાંય ઘરોમાં દિવાળી કદાચ બગડતી હશે.